33. ΑΠΟΦΑΣΗ Δ.Σ. ΤΟΥ Ι.Κ.Α. Αριθ. 85961/Φ.7424 της 24 Φεβρ./31  Μαρτ. 1977 (ΦΕΚ Β΄ 311) Περί του τρόπου υπολογισμού των ασφαλιστικών εισφορών των Ορκωτών Λογιστών. Το Διοικητικό Συμβούλιο του ΙΚΑ έχοντας υπόψη: α)Τις διατάξεις του άρθρ. 25 του Α.Ν. 1846/1951. β)Τις διατάξεις των άρθρ. 1 και 2 του Ν.Δ. 33/1973 «περί υπαγωγής των Ορκωτών λογιστών εις την ασφάλισιν του Ιδρύματος Κοινωνικών Ασφαλίσεων» (ανωτ. αριθ. 27). γ)το υπ' αριθ. 396/12.1.1977 έγγραφο του Σώματος Ορκωτών Λογιστών. δ)το από 3.2.1977 Εισηγητικό Σημείωμα της Δ/νσεως Ασφαλίσεως της Δ/νσεως του ΙΚΑ (Τμ. Γεν. Ασφαλίσεως), αποφασίζει ομόφωνα: 1.Τον υπολογισμό των ασφαλιστικών εισφορών των Ορκωτών Λογιστών, βοηθών και δοκίμων ορκωτών λογιστών για το από 1/1/1977 και εφεξής χρονικό διάστημα σύμφωνα με τις διατάξεις των παρ. 1, 2, 3, 4 και 9 του Α.Ν. 1846/1951 και για 25 ημέρες εργασίας κατά μήνα. Η απόφαση αυτή να δημοσιευθεί στην Εφημερίδα της Κυβερνήσεως. 